Han var født på gården Østre Nyhus (Eriks) i grenda Varaholla vest for Trysilelva, og drev denne fra 1826 inntil han i 1845 kjøpte Vestre Nordby i Innbygda. De siste årene bodde han på Ørnsminde som var tjenestebolig og kontorer for bestyreren av skogsbolaget. Han sto selv for etableringen av Ørnsminde i 1850, og bygningen var for sin tid unik i bygda, med forbilder fra svensk herregårdsmiljø.